Na podlagi 2. odst. 8. člena Poslovnika postopka izbire predstavnikov nevladnih organizacij z dne 15. 2. 2004 (v nadaljevanju Poslovnik), izdajam Monika Kostanjevec, pravna svetovalka CNVOS, kot vodja postopka, dne 13. 12. 2019:

**S K L E P**

**O IZBORU**

**PREDSTAVNICE NEVLADNIH ORGANIZACIJ**

**V**

**V DELOVNO SKUPINO ZA TRAJNI DIALOG Z NEVLADNIMI ORGANIZACIJAMI V KULTURI**

Za predstavnico nevladnih organizacij v **Delovni skupini za trajni dialog z nevladnimi organizacijami pri Ministrstvu za kulturo** se imenuje:

* **Tanja Hladnik**

 e-pošta: tanja.hladnik@isolacinema.org

**Obrazložitev:**

Center za informiranje, sodelovanje in razvoj nevladnih organizacij – CNVOS je s strani Ministrstva za kulturo prejel poziv k imenovanju enega novega predstavnika nevladnih organizacij v Delovno skupino za trajni dialog z nevladnimi organizacijami na področju kulture (v nadaljevanju delovna skupina), potem ko je eden od dosedanjih predstavnikov, ki so bili imenovani dne 28. 1. 2019, odstopil.

**CNVOS je postopek izbora predstavnikov nevladnih organizacij v delovno skupino izvedel med 18. 12. 2018 in 28. 1. 2019, in sicer** na podlagi posebnega poslovnika, po katerem so lahko v postopku sodelovale vse nevladne organizacije, ki delujejo na področju kulture, tako, da so predlagale svoje kandidate ali se prijavile kot upravičenci za glasovane.

Od 21. 1. 2019 do 24. 1. 2019 so potekale volitve predstavnikov, na podlagi katerih je bilo v delovno skupino imenovanih pet predstavnikov NVO. Po odstopu enega od imenovanih predstavnikov se za novega predstavnika imenuje kandidata, ki je prejel naslednje najvišje število glasov na volitvah. V tem primeru so naslednje (enako) število glasov na volitvah prejeli trije kandidati. Po obvestilu CNVOS o odstopu in imenovanju novega člana delovne skupine je eden od teh kandidatov od kandidature odstopil, med drugima dvema pa je bil sprejet dogovor, da se novega predstavnika imenuje na podlagi žreba.

Na podlagi žreba, ki je potekal dne 11. 12. 2019, je bila za predstavnico imenovana Tanja Hladnik.

S tem sklepom se zaključi postopek izbora predstavnice nevladnih organizacij v Delovno skupino za trajni dialog z nevladnimi organizacijami pri Ministrstvu za kulturo.

Monika Kostanjevec,

vodja postopka